Vinny Appice

Vincent Samson „Vinny“ Appice (* 13. september 1959, Brooklyn, New York, USA)  je americký heavymetalový a hardrockový bubeník. Jeho starší brat, Carmine Appice je tiež bubeníkom. Preslávil sa prácou so skupinami, akými sú Black Sabbath, Dio a Heaven and Hell.

 Kariéra 
Od deviatich rokov hral na bicie. V šestnástich stretol Ricka Derringera a nahral s ním tri albumy: Derringer (1976), Sweet Evil (1977) a Derringer Live (1977). Potom sformoval vlastnú kapelu Axis, s ktorou nahral jeden album s názvom It's A Circus World (1978).

K Black Sabbath sa pridal počas turné k albumu Heaven and Hell a nahradil Billa Warda, ktorý odišiel kvôli osobným problémom. Po dokončení turné nahrali album Mob Rules (1981) a živý album Live Evil (1982). Na konci roku 1982 odišiel so spevákom Ronniem Jamesom Diom a vytvorili skupinu Dio. Nahrali albumy Holy Diver (1983), The Last In Line (1984), Sacred Heart (1985), Intermission (1986) a Dream Evil (1987). Skupinu opustil v roku 1989 aby hral v skupine Flesh and Blood.

V roku 1992 sa vrátil k Black Sabbath na nahrávanie albumu Dehumanizer. Po turné k tomutu albumu sa vrátil k Diovi a nahrali albumy Strange Highways (1984) a Angry Machines (1986). V roku 2006 sa spojil s jeho niekdajšími spoluhráčmi Tonym Iommim, Geezerom Butlerom a Ronniem Jamesom Diom ako projekt Heaven & Hell. Vydali album The Devil you Know (2009), no v roku 2010 Dio zomrel.  

V súčasnosti pracuje s talianskou skupinou Martiria.

 Iné projekty 

Kategória:Heavymetaloví bubeníci USA
Kategória:Rockoví bubeníci USA
Kategória:Osobnosti z Brooklynu